
	[bookmark: nev]FUCHS HANNA
hanna.fuchs2@gmail.com
Gyógytornász-fizioterapeuta
BSc, 8. félév
Pécsi Tudományegyetem
Egészségtudományi Kar
	
[bookmark: _GoBack]






Témavezető:
	Tardi Péter Sándor
egyetemi adjunktus, PTE ETK




Hyperextensio okozta lumbalis gerinc problémák és annak prevenciója, valamint egyensúlyfejlesztés ritmikus gimnasztikázóknál

Kulcsszavak: ritmikus gimnasztika; lumbalis gerinc; fájdalom
Célkitűzés:
Célunk felmérni a ritmikus gimnasztika sportolóinak lumbális gerincproblémáit, a fájdalom hátterében álló okokat felderíteni, valamint egy prevenciós mozgásprogram kialakítása, ami az egyensúlyt is pozitívan befolyásolja.
Adatok és módszerek:
A kutatásunk egy longitudinális, kvantitatív, prospektív vizsgálat volt. Vizsgálatunkban összesen 36 női ritmikus gimnasztikát sportoló alany vett részt. 18 fő alkotta a vizsgálati csoportot, akik részt vettek a 12 hetes mozgásprogramban és 18 fő alkotta a kontrollcsoportot is. A fájdalom intenzitását Visual Analóg Skála (VAS) segítségével vizsgáltuk. A törzsizmok erejét Kraus-Weber-, Core és Side-plank teszttel mértük fel. A statikus egyensúly meghatározására Flamingó-tesztet, a dinamikus egyensúlyra Y-balance tesztet használtunk. A tesztetek a mozgásprogram előtt és után végeztük el.
Eredmények:
Szignifikáns különbség volt a vizsgálati és kontroll csoport összehasonlítása során a VAS-skála esetében (VAS2 p=0,005).
A Kraus-Weber teszt több szignifikáns eltérést mutatott a két csoport összevetésében (p<0,001, p=0,04, p=0,05).
A Core-teszt esetében a két csoport között szignifikáns eltérést tapasztalhatunk (p<0,001).
A két csoport Side-plank tesztjének összehasonlítása során több esetben szignifikáns különbség volt kimutatható (p<0,001, p=0,003, p=0,02).
Flamingó tesztnél a két csoport bal alsó végtagjának összehasonlítása során szignifikáns eltérés állt fenn (p=0,01).
Y-balance teszt több irányának tekintetében (1. mérés j.o. balra hátra, 2. mérés b.o. jobbra hátra és j.o. balra hátra) volt szignifikáns különbség a két csoport összehasonlítása során (p=0,04, p=0,04, p=0,01).
Következtetések:
A mozgásprogram hatékonynak bizonyult az egyensúly és a törzsizomerő fejlődésében, illetve a fájdalomra gyakorolt pozitív hatásában.



